|  |  |
| --- | --- |
| logo-dokumentumokhoz ÁBRAHÁMHEGY KÖZSÉG |  |
| ***POLGÁRMESTERÉTŐL*** |  |
| 8256 Ábrahámhegy, Badacsonyi út 13. |  |
| Telefon: +36 87 471 506 |  |

**ELŐTERJESZTÉS**

**Ábrahámhegy Község Önkormányzata Képviselő-testületének**

**2020. ………………i *soron következő* *nyílt* ülésére**

|  |  |
| --- | --- |
| **Tárgy:** | **Automata öntözőrendszer javítási munkái strandon** |
| **Előterjesztő:** | Vella Ferenc Zsolt polgármester |
| **Előkészítő:** | Tóth Zsuzsanna pénzügyi ügyintéző |
| **Melléklet:** | Ajánlat Ábrahámhegy Strand öntözés javítás |
| **Meghívott:** | --- |
| A döntés meghozatala **egyszerű többséget** igényel.  *A határozati javaslatot törvényességi szempontból megvizsgáltam: Wolf Viktória jegyző* | |

**Tisztelt Képviselő-testület!**

Ábrahámhegy Község Önkormányzatához Ábrahámhegy strand öntözés javítás tárgyú levél érkezett. A vállalkozási ár nettó 430.658 Ft + Áfa, bruttó 546.936.- Ft összegű. Ábrahámhegy Köszég Önkormányzata 2020. évi költségvetéséről szóló rendelet az alábbiakat tartalmazza:

*„15.§ A rendelet 2. mellékletében meghatározott kiadási előirányzaton belüli kötelezettségvállalásról a polgármester 500.000 Ft összeghatárig saját hatáskörben intézkedhet és átcsoportosítást hajthat végre a személyi jellegű kiadási előirányzatok és a (2) bekezdésben foglaltak kivételével. Az esetenkénti átcsoportosítás mértéke nem haladhatja meg az 500.000 Ft összeghatárt. Az átruházott hatáskörben hozott átcsoportosításról a polgármester köteles a képviselő-testület soron következő ülésén beszámolni.*

*(2) A polgármester a Magyar Államkincstár által kiközölt összegben, saját hatáskörben intézkedhet és átcsoportosítást hajthat végre a rendelet 2. mellékletében meghatározott K914 jogcímen és a rendelet 5. mellékletében meghatározott B814 jogcímen szereplő és az államháztartáson belüli megelőlegezés és annak visszafizetése előirányzatai tekintetében.   Az átruházott hatáskörben hozott átcsoportosításról a polgármester köteles a képviselő-testület soron következő ülésén beszámolni.*

*16.§ Az előirányzaton belüli kötelezettségvállalásról a polgármester 500.000 Ft összeghatárig saját hatáskörben intézkedhet.”*

Fentiek miatt szükséges a Tisztelt Képviselő-testület hozzájárulása a 2020. 06.10-én kelt árajánlatban foglalt ábrahámhegyi strandon lévő automata öntözőrendszer javítási munkái (mely tartalmazza az öntözőfejek cseréjét, áthelyezését, egyéb javításokat, anyag és munkadíjat) elvégzéséhez.

Kérem a T.Képviselő-testületet, hogy az előterjesztést megtárgyalni és a határozati javaslatot elfogadni szíveskedjenek.

Ábrahámhegy, 2020. július 9. Tisztelettel:

|  |  |
| --- | --- |
|  | **Vella Ferenc Zsolt**  polgármester |

**HATÁROZATI JAVASLAT**

**ÁBRAHÁMHEGY KÖZSÉG ÖNKORMÁNYZATA KÉPVISELŐ-TESTÜLETÉNEK**

**……/2020. (VII.16.) HATÁROZATA**

***Automata öntözőrendszer javítási munkái strandon***

**Ábrahámhegy Község Önkormányzatának Képviselő-testülete**

1. **elrendeli a Folly Arborétum és Faiskola Bt-től (8257 Badacsonytomaj, Kiserdő út 7.; adószám: 27257652-2-19) az általa megküldött ajánlatban foglalt javítási munkák elvégzését bruttó 546936 FT összegen,**
2. **felhatalmazza Vella Ferenc Zsolt polgármestert a vállalkozási szerződés megkötésére,**
3. **az önkormányzat 2020. éves költségvetésében a K334 jogcím terhére (karbantartás, kisjavítás) biztosítja.**

**Határidő: elfogadásra azonnal**

**Felelős: Vella Ferenc Zsolt polgármester**

**Tamás Lászlóné osztályvezető**

**Földi Laura pénzügyi ügyintéző**